CELEX: 32013R1270
Language: da
Date: 2013-11-15
Title: Rådets forordning (EU) nr. 1270/2013 af 15. november 2013 om fordeling af fiskerimulighederne i henhold til protokollen mellem Den Europæiske Union og Kongeriget Marokko om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Kongeriget Marokko

7.12.2013   
            
            
               DA
            
            
               Den Europæiske Unions Tidende
            
            
               L 328/40
            
         RÅDETS FORORDNING (EU) Nr. 1270/2013
   af 15. november 2013
   om fordeling af fiskerimulighederne i henhold til protokollen mellem Den Europæiske Union og Kongeriget Marokko om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Kongeriget Marokko
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 22. maj 2006 godkendte Rådet fiskeripartnerskabsaftalen mellem Det Europæiske Fællesskab og Kongeriget Marokko (1) (i det følgende benævnt »partnerskabsaftalen«) ved vedtagelse af forordning (EF) nr. 764/2006 (2).
            
         
               (2)
            
            
               Unionen har forhandlet med Kongeriget Marokko om en ny protokol til partnerskabsaftalen, hvorved EU-fartøjer tildeles fiskerimuligheder i de farvande, som fiskerimæssigt hører under Kongeriget Marokkos højhedsområde eller jurisdiktion. Den nye protokol blev den 24. juli 2013 paraferet.
            
         
               (3)
            
            
               Den 15. november 2013 vedtog Rådet afgørelse nr. 2013/1270/EU (3) om undertegnelse af den nye protokol.
            
         
               (4)
            
            
               Det bør fastlægges, hvordan fiskerimulighederne skal fordeles mellem medlemsstaterne i den nye protokols anvendelsesperiode.
            
         
               (5)
            
            
               I henhold til Rådets forordning (EF) nr. 1006/2008 (4) underretter Kommissionen de pågældende medlemsstater, hvis det viser sig, at det antal fiskeritilladelser eller de fiskerimuligheder, som Unionen har fået tildelt i henhold til den nye protokol, ikke udnyttes fuldt ud. Modtages der ikke svar inden udløbet af en frist, som skal fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den givne periode. Nævnte frist bør fastsættes af Rådet.
            
         
               (6)
            
            
               Denne forordning bør anvendes fra datoen for ikrafttrædelsen af den nye protokol.
            
         
               (7)
            
            
               I betragtning af sagens hastende karakter bør der gøres undtagelse fra den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om oprettelse af Det Europæiske Atomenergifællesskab —
            
         VEDTAGET DENNE FORORDNING:
   Artikel 1
   1.   De fiskerimuligheder, der er fastsat i protokollen mellem Den Europæiske Union og Kongeriget Marokko om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Kongeriget Marokko (i det følgende benævnt »protokollen«), fordeles mellem medlemsstaterne som følger:
   
               Fiskerikategori
            
            
               Fartøjstype
            
            
               Medlemsstat
            
            
               Licenser eller kvote
            
         
               Ikkeindustrielt pelagisk fiskeri nordpå
            
            
               Notfartøjer < 100 GT
            
            
               Spanien
            
            
               20
            
         
               Ikkeindustrielt fiskeri nordpå
            
            
               Langlinefartøjer med bundline < 40 GT
            
            
               Spanien
            
            
               25
            
         
               Portugal
            
            
               7
            
         
               Langlinefartøjer med bundline ≥ 40 GT < 150 GT
            
            
               Portugal
            
            
               3
            
         
               Ikkeindustrielt fiskeri sydpå
            
            
               Linefartøjer og stangfartøjer < 80 GT
            
            
               Spanien
            
            
               10
            
         
               Demersalt fiskeri
            
            
               Langlinefartøjer med bundline
            
            
               Spanien
            
            
               7
            
         
               Portugal
            
            
               4
            
         
               Trawlere
            
            
               Spanien
            
            
               5
            
         
               Italien
            
            
               0
            
         
               Tunfiskeri
            
            
               Stangfartøjer
            
            
               Spanien
            
            
               23
            
         
               Frankrig
            
            
               4
            
         
               Industrielt pelagisk fiskeri
            
            
               80 000 ton om året
               fordelt på højst 10 000 ton om måneden for hele flåden,
               undtagen for august til oktober, hvor det månedlige fangstloft hæves til 15 000 ton
               Antal fartøjer, der har tilladelse til at fiske:
               
                            
                        
                        
                           10 fartøjer med en tonnage på over 3 000 GT
                        
                     
                            
                        
                        
                           3 fartøjer med en tonnage på 150-3 000 GT
                        
                     
                            
                        
                        
                           5 fartøjer med en tonnage på under 150 GT
                        
                     
            
               Tyskland
            
            
               6 467 t
            
         
               Litauen
            
            
               20 693 t
            
         
               Letland
            
            
               11 640 t
            
         
               Nederlandene
            
            
               24 567 t
            
         
               Irland
            
            
               2 917 t
            
         
               Polen
            
            
               4 525 t
            
         
               Det Forenede Kongerige
            
            
               4 525 t
            
         
               Spanien
            
            
               467 t
            
         
               Portugal
            
            
               1 555 t
            
         
               Frankrig
            
            
               2 644 t
            
         2.   Forordning (EF) nr. 1006/2008 finder anvendelse, jf. dog partnerskabsaftalen.
   3.   Hvis de fiskerimuligheder, der er fastsat i protokollen, ikke opbruges med ansøgningerne om fiskeritilladelse fra de medlemsstater, der er nævnt i stk. 1, kan Kommissionen tage ansøgninger om fiskeritilladelse fra andre medlemsstater i betragtning, jf. artikel 10 i forordning (EF) nr. 1006/2008.
   4.   Den frist, som medlemsstaterne har til at bekræfte, at de ikke fuldt ud udnytter fiskerimulighederne i henhold til artikel 10, stk. 1, i forordning (EF) nr. 1006/2008, fastsættes til ti hverdage fra den dato, hvor Kommissionen meddeler dem, at fiskerimulighederne ikke er fuldt opbrugt.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den dato, hvor protokollen træder i kraft.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. november 2013.
      
         
            På Rådets vegne
         
         R. ŠADŽIUS
         
            Formand
         
      
   
   
      (1)  EUT L 141 af 29.5.2006, s. 14.
   
      (2)  Rådets forordning (EF) nr. 764/2006 af 22. maj 2006 om indgåelse af en fiskeripartnerskabsaftale mellem Det Europæiske Fællesskab og Kongeriget Marokko (EUT L 141 af 29.5.2006, s. 1).
   
      (3)  Se side 40 i denne EUT.
   
      (4)  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande (EUT L 286 af 29.10.2008, s. 33).